Kukpukas
Kukpukas (angl. Kukpuk River, inupiakų k. Kuukpak) – upė JAV, Aliaskoje, Šiaurės Nuokalnių regione. Upės ilgis siekia 201 km. Upė prasideda De Longo kalnuose ir teka daugiausia į vakarus Lisberno pusiasaliu. Įteka į Čiukčių jūros Mariato įlankėlę. Upės žiotys yra apytikriai 19 km į šiaurės rytus nuo Point Hopo. Inuitų žodis Kuukpak reiškia „didžioji upė“. XIX a. pabaigoje buvo vartojamas upėvardžio variantas Kookpuk.